Държавен вестник, бр. 87, 2015 г., стр. 23

БРОЙ  87	
Д Ъ Р Ж А В Е Н  В Е С Т Н И К 	
СТР.  23  
членовете на комисията, страните по спора 
и взетите решения. Протоколът се подписва 
от председателя и секретаря по чл. 35.
(2) Заверен препис от протокола се пре­
доставя на страните при поискване.
Г л а в а  п е т а
ПОМИРИТЕЛНО ПРЕДЛОЖЕНИЕ
Чл. 29. (1) След разглеждане на спора по 
същество съответната обща или секторна 
помирителна комисия в двуседмичен срок 
изготвя и приема писмено помирително 
предложение.
(2) Помирителното предложение се приема 
с обикновено мнозинство от пълния числен 
състав на комисията. Въздържане при гласу­
ване не се допуска.
(3) Помирителното предложение съдържа:
1. наименование на общата или секторната 
помирителна комисия;
2. дата и място на постановяването му;
3. номер, който съвпада с номера на пре­
писката по съответното помирително про­
изводство;
4. имената на председателя и останалите 
членовете на съответната обща или секторна 
помирителна комисия, взели участие в раз­
глеждането на спора;
5. имената (наименованията) на страните 
по спора;
6. предмет на спора и изложение на фактите 
и обстоятелствата по него;
7. фактическа и правна обосновка на по­
мирителното предложение;
8. какво предлага общата или секторната 
помирителна комисия за постигане на спо­
разумение между страните;
9. поемане на разноските по спора, ако 
някоя от страните предварително е направила 
искане за това;
10. подписи на председателя и останалите 
членове на съответната обща или секторна 
помирителна комисия, взели участие в раз­
глеждането на спора.
(4) В срок 5 работни дни след изготвяне на 
помирителното предложение то се изпраща в 
писмена форма на траен носител на страните 
по спора. Когато спорът е трансграничен, 
помирителното предложение се изпраща на 
страните по електронен път. Страните се уве­
домяват, че могат да приемат, като одобрят 
или отхвърлят помирителното предложение, за 
неговите правни последици, ако бъде прието, 
и че то може да се различава от решение, 
постановено от съд.
(5) Страните се уведомяват, че помирител­
ното предложение не изключва възможността 
за защита по съдебен ред и ако страните по 
спора са приели споразумението, но някоя 
от тях не изпълнява задълженията си по 
него, другата страна може да се обърне към 
съда за разглеждане на спора – предмет на 
споразумението.
Чл. 30. (1) Помирителното предложение 
може да бъде прието от страните в срок 10 
работни дни след получаването му. Приема­
нето на предложението от двете страни има 
сила на споразумение между тях.
(2) Всяка от страните приема, като одобри 
или отхвърля помирителното предложение 
чрез писмено изявление до съответната 
обща или секторна помирителна комисия. 
В писменото изявление се посочват номерът 
и датата на помирителното предложение и 
се подписва от съответната страна в поми­
рителното производство. Когато помирител­
ното предложение е изготвено във връзка с 
трансграничен спор, подписаното писмено 
изявление се приема за валидно и когато е 
изпратено по електронен път.
(3) Помирителното предложение се приема 
или отхвърля от всяка от страните изрично, 
безусловно и изцяло. Наличието на допълни­
телни уговорки или резерви в писменото изя­
вление, както и липсата на писмено изявление 
в срока по ал. 1 се приема за отхвърляне на 
помирителното предложение от съответната 
страна по спора.
(4) След изтичане на срока по ал. 1 съ­
ответната обща или секторна помирителна 
комисия съобщава писмено резултата на стра­
ните, след което прекратява помирителното 
производство.
(5) Ако помирителното предложение е при­
ето заедно с писменото съобщение по ал. 4, 
съответната обща или секторна помирителна 
комисия изпраща на всяка от страните заве­
рени преписи от помирителното предложение 
с поставен щемпел „Прието“, както и копие 
от писмените изявления на страните за не­
говото приемане. 
(6) Помирителното споразумение се счита 
за сключено от датата, на която е направено 
последното писмено изявление, с което се 
приема помирителното предложение.
Чл. 31. (1) Приетото споразумение обвързва 
само страните по спора и не може да се про­
тивопостави на лица, които не са участвали 
в процедурата.
(2) Страните могат да придадат изпъл­
нителна сила на сключеното споразумение, 
постигнато в помирителното производство, 
като го предоставят за одобрение пред ком­
петентния граждански съд.
Чл. 32. (1) Общата или секторната по­
мирителна комисия по искане на всяка от 
страните или по своя инициатива може да 
поправи помирителното предложение относно 
явна фактическа грешка, която е допуснала. 
(2) Когато поправката се прави по инициа­
тива на общата или секторната помирителна 
комисия, тя уведомява и двете страни за това.